廣州市海珠環島新型有軌電車

係中國廣東省廣州市嘅地下鐵道總公司下屬嘅子公司——廣州有軌電車有限責任公司負責出錢起同營運嘅其中一條線路。佢係成個廣州嘅有軌電車系統入面，第一條開始營運嘅有軌電車線路。

史

廣萬段

規劃 
本來廣州開始計劃整有軌電車，但係一直都遇到技術問題而冇起到。直到2012年11月3號，廣州市正式就開始辦合作發展新型軌道交通裝備專案嘅簽約儀式，嗰時嘅廣州市市長陳建華同埋中國南車公司總裁鄭昌泓一齊簽約。海珠環島新型有軌電車試驗段工程喺2012年10月24號搞第一次環評，再喺11月22日搞第二次環評。2013年4月16號佢份環評喺廣州市環保局嘅網站入面公佈。

工程 
海珠有軌電車工程嘅試驗段喺2013年11月11號開始起。工程去到2014年2月已經鋪好從萬勝圍到會展西嗰橛嘅50米軌道。而喺嗰年3月26號先至開始喐手起磨碟沙嘅停車場。而成日未達成拆遷共識嘅琶醍站附近嘅酒吧街，就喺2014年11月20號先至開始喐手。到咗2014年12月12號，由於磨碟沙停車場已經可以停得車，所以有第一班有軌電車殺到。而有軌電車嘅試驗段工程，就去到2014年嘅聖誕節期間先至搞掂。

開通 
2014年12月31號朝早9點鐘，海珠區有軌電車首通段正式開始試營運，不過嗰時琶醍站重喺度起緊，唔開放住。到咗2015年10月21號琶醍站先至開始營運。

洛崙段

規劃 
2014年9月30號，路線東南邊嘅洛崙段亦正式搞前期研究兼開始招標，重喺2015年5月21號正式通過環評。

洲洛段

規劃 
2016年2月24號，路線西南邊嘅洲洛段亦正式搞前期研究兼開始招標。

路線延長
2016年1月初，廣州市有軌電車公司計劃將呢條路線加多條琶洲加密綫同新港東延長段。其中：
琶洲加密綫
先喺磨碟沙附近嘅規劃路口開始出發，之後行到琶洲南大街轉向西，到琶洲西大街之後轉向北，之後轉入磨碟沙大街，最後行到琶洲東大街同磨碟沙車庫附近條軌道接埋一齊。
新港東延長段
先喺萬勝圍站出發，喺黃埔村牌坊東邊嘅海珠科技大樓門前整鳳浦公園站、之後一直向東，喺東環高速公路橋底整新洲立交站，之後跟住新港東路一直行，去到新洲碼頭附近整埋個新洲站為止。

票價
呢條路線同一樣，唔理佢去到邊都係￥2蚊，重可以用羊城通，而且都喺廣州市巴士同地鐵嘅優惠範圍入面。不過呢個系統無傳統嘅單程飛，而係用咗二維碼車飛。而驗飛設備都喺列車嘅車廂入面，差唔多車門嗰度。不過喺2014年12月31號到2015年2月11號係冇得用羊城通嚟坐車，亦冇飛賣，但就有得賣「試坐紀念飛」，每人￥2，可以喺買飛嗰日坐無限次有軌電車。2015年2月12號開始賣單程飛同畀用羊城通，不過都係可以嗰日坐無限次。而車廂入面就學火車站噉安排啲職員嚟查飛，唔畀人搭霸王車。

2015年10月30號開始唔畀買一次飛嗰日就坐無限次，坐一次就要畀￥2。

經過嘅車站同路線

類:廣州有軌電車
類:海珠區